4. ΝΟΜΟΣ 3711 της 21/23 Δεκ. 1928 (ΦΕΚ Α΄ 272) Περί του Καταστατικού Χάρτου του Ελληνικού Ερυθρού Σταυρού και τροποποιήσεως του από 13 Νοεμ. 1927 Ν. Δ/τος. Άρθρ.1.-«Ο Ελληνικός Ερυθρός Σταυρός, ιδρυθείς δια του από 10 Ιουν. 1877 Β. Δ/τος αποτελεί Σωματείον αυτοδιοικούμενον βάσει του καταστατικού αυτού, λόγω δε του επιδιωκομένου υπ’ αυτού σκοπού και των περί  αυτού εκ των διεθνών συμβάσεων δημιουργουμένων υποχρεώσεων και σχέσεων, αναγνωρίζεται αυτώ απεριόριστος αυτονομία. Ειδικώτερον δεν δύνανται να εφαρμοσθούν επ’ αυτού αι διατάξεις: 1)Περί δημοσίου λογιστικού ή άλλαι, δι’ ων θα υπέκειτο υπό οιονδήποτε προληπτικόν έλεγχον ή υπό διατυπώσεις αι πράξεις αυτού διαχειρίσεως ή διαθέσεως ή άλλαι οιουδήποτε περιεχομένου ενέργειαι αυτού. Εις το τέλος όμως εκάστου διαχειριστικού έτους οι λογαριασμοί αυτού ελέγχονται υπό του Ελεγκτικού Συνεδρίου. 2)«1.Εκ των διατάξεων της ισχυούσης εκάστοτε εργατικής νομοθεσίας εφαρμόζονται επί των παρά του Ελληνικού Ερυθρού Σταυρού απασχολουμένων μισθωτών αι τοιαύται περί καταγγελίας της συμβάσεως εργασίας, χορηγήσεως κατ’ έτος αδείας μετ’ αποδοχών, παροχής δώρων, περί χρονικών ορίων εργασίας, εβδομαδιαίας αναπαύσεως, αμοιβής υπερωριών, αμοιβής νυκτερινής εργασίας και τοιαύτης κατά Κυριακάς και εορτάς, αποζημιώσεως δι’ υπηρεσίαν εκτός έδρας, ως και αι τοιαύται περί κοινωνικής ασφαλείας. 2.Κατά την αληθή έννοιαν του άρθρ. 42 του Νόμ. 3239/1955 «περί τρόπου ρυθμίσεως των Συλλογικών Διαφορών Εργασίας κλπ.», επί των παρά του Ελληνικού Ερυθρού Σταυρού απασχολουμένων μισθωτών έχουσιν εφαρμογήν μόνον αι εθνικαί γενικαί συλλογικαί συμβάσεις εργασίας ή αι ομοίας εκτάσεως διαιτητικαί αποφάσεις και αι ειδικαί τοιαύται, αφορώσαι αποκλειστικώς εις την αμοιβήν και λοιπούς όρους εργασίας του προσωπικού του Ελληνικού Ερυθρού Σταυρού.». Το δεύτερον εδάφιον αντικατεστάθη ως άνω δια της παρ. 1 άρθρ. 3 Νόμ. 4504/1966 (τόμ. 15 σελ. 364,03). 3)Περί διοικήσεως και λειτουργίας νοσηλευτικών κοινωφελών ή άλλων ιδρυμάτων διατάξεις. 4)Πάσα άλλη, ήτις αμέσως ή εμμέσως θα παρεκώλυε τον Ελληνικόν Ερυθρόν Σταυρόν ή τας υπηρεσίας αυτού εις την αδέσμευτον από οιασδήποτε παρεμβάσεως ή περιορισμού και μόνον κατά την ανεξέλεγκτον κρίσιν των οργάνων αυτού ενέργειαν ή λειτουργίαν αυτών». Το άρθρ. 1 αντικατεστάθη ως άνω δια του άρθρ. 1 Α. Ν. 552/1945. Περί προστασίας του σήματος και του ονόματος του Ερυθρού Σταυρού βλ. 140/1914 εν τόμω 11 σελ. 163. Άρθρ.2.-Ο Ελληνικός Ερυθρός Σταυρός εν τη διοικήσει αυτού έχει πλήρη αυτοτέλειαν εν τη ενασκήσει της δράσεώς του και της λει τουργίας  του  εντός των ορίων του Κατα στατικού του. Οι προϊστάμενοι των υγειονομικών υπηρεσιών των Υπουργείων Υγιεινής, Στρατιωτικών και Παιδείας και ο αντιπρόσωπος του Υπουργείου των Εξωτερικών είναι αυτοδικαίως έκτακτα μέλη του Συμβουλίου και μετέχουσι των συνεδριάσεων αυτού. Άρθρ.3.-Η τροποποίησις του Καταστατικού αυτού γίνεται κατά τους ορισμούς τούτου και συμφώνως τοις περί Σωματείων νόμοις. (Αντί για τη σελ. 185(α) Σελ. 185(β) Τεύχος 1307 Σελ. 41 513 Ελληνικός Ερυθρός Σταυρός 34.Β.ζ.1-4 Άρθρ.4.-Εις τον Ελληνικόν Ερυθρόν Σταυρόν δίδεται υπό του Κράτους ετησία επιχορήγησις εκ δραχ. 2.000.000, εγγραφομένη εις τον προϋπολογισμόν του Υπουργείου Υγιεινής Προνοίας και Αντιλήψεως. Επιτρέπεται εις τον Ερυθρόν Σταυρόν να εκχωρήση μέρος της επιχορηγήσεως προς εξυπηρέτησιν τοκοχρεωλυσίου του συνομολογηθησομένου δανείου προς αποπεράτωσιν του Νοσοκομείου. Άρθρ.5.-Τα κεφάλαια και αι πρόσοδοι του Ερυθρού Σταυρού απαλλάσσονται πάσης φορολογίας και παντός τέλους, της αυτής δ’ ατελείας απολαμβάνει και πάσα χαριστική πράξις εν ζωή ή αιτία θανάτου γινομένη προς το νομικόν τούτο πρόσωπον. Αι μετά του Δημοσίου συμβάσεις, εξοφλήσεις και πάσαι εν γένει αι πράξεις γίνονται ατελώς, αι μετά τρίτων δε καταρτιζόμεναι ρυθμίζονται κατ’ αναλογίαν επί τη βάσει του άρθρ. 37 του Νόμ. ΑΧΚΕ΄. Άρθρ.6.-Ο Ελληνικός Ερυθρός Σταυρός απολαύει πλήρους ατελείας τελωνειακής, λιμενικής ή δημοτικής δια τα υγειονομικά είδη. Της αυτής ατελείας, αλλά κατόπιν αδείας του Υπουργού των Οικονομικών, απολαύει και δι’ άπαντα τα άλλα είδη και τρόφιμα εισαγόμενα εκ του εξωτερικού ή και χρησιμεύοντα εις εκτέλεσιν της δράσεώς του, εν τε καιρώ ειρήνης και εν καιρώ πολέμου. Απολαύει ωσαύτως της ταχυδρομικής, τηλεφωνικής και τηλεγραφικής ατελείας εν τω εσωτερικώ της χώρας. Άρθρ.7.-Η από τετραετίας λειτουργούσα κατά το υποβληθέν πρόγραμμα Σχολή Αδελφών Νοσοκόμων εξ επαγγέλματος και Επισκεπτριών Αδελφών, αναγνωρίζεται ως ανωτέρα Σχολή Νοσοκόμων και Επισκεπτριών Αδελφών. Άρθρ.8.-Πάσα διάταξις αντικειμένη εις τον παρόντα Νόμον καταργείται, και δη αι του Ν.Δ. της 13 Νοεμ. 1927 «περί τροποποιήσεως και κυρώσεως του από 24 Φεβρ. 1926 Ν. Δ/τος περί διακοπής επιχορηγήσεων παρεχομένων εκ του Δημοσίου Ταμείου εις αγαθοεργά και υγειονομικά ιδρύματα κλπ.», καθ’ όσον αύται αφορώσι τον Ερυθρόν Σταυρόν.